# Internet Browser (Nintendo 3DS)

* Per a altres significats, vegeu «Internet Browser (Wii U)».
Internet Browser (インターネット ブラウザー, Intānetto Burauzā) és un navegador d'Internet dissenyat per a la consola Nintendo 3DS, 3DS XL i 2DS. Va ser llançat a través de l'actualització del firmware, el 6 de juny de 2011 a Amèrica del Nord i el 7 de juny de 2011 a Europa, Austràlia i Japó. L'accés al contingut del lloc d'Internet ara es pot filtrar a partir de l'actualització del sistema 5.0.0-11.

## Característiques

El navegador no funciona com una aplicació principal a la consola Nintendo 3DS i es pot utilitzar mentre una altra aplicació està suspesa en el fons. El navegador es controla principalment amb el llapis, però es pot controlar amb el botó lliscant o el D-pad per desplaçar-se pels vincles de la pàgina. El navegador és compatible amb HTML, CSS, JavaScript i HTML5 en alguns elements, però no suporta Adobe Flash, arxius de música i vídeo. També pot mostrar arxius d'imatges 3D amb l'extensió .MPO a la pantalla superior i permet a l'usuari guardar la imatge a la seva targeta SD; això també es pot fer amb els arxius JPEG en 2D. A més, el navegador suporta la càrrega d'arxius en els formularis, limitant-los a imatges JPEG i MPO a la galeria de fotos de sistema. A causa de les limitacions de memòria, les pàgines grans poden no ser capaces de descarregar completament.
L'usuari pot triar entre el motor de cerca de Google i motor de cerca de Yahoo!. Hi ha una opció d'ajustament de text s'ajusti automàticament el text a l'amplada de la pantalla a diferents nivells de zoom. Els usuaris també poden crear marcadors. Fins a 32 pàgines es poden emmagatzemar com a adreça d'interès abans que els elements més antics comencin a ser reemplaçats.
El navegador es basa en NetFront v1.0 NX, que utilitza el motor de renderitzat WebKit, similar als navegadors web d'escriptori com Google Chrome i Apple Safari.
A la New Nintendo 3DS i en la New Nintendo 3DS XL s'hi poden reproduir vídeos HTML5 i la velocitat de càrrega és superior, deguda la seva CPU més potent. També permet emmagatzemar fins a 4 pestanyes.
Degut a la discontinuació de la família de consoles 3DS, el navegador s'ha anat quedant obsolet, i no és compatible amb certificats SSL necessaris per accedir a llocs web com, per exemple, la Viquipèdia.

## Especificacions tècniques

Especificacions de compatibilitat estan totalment documentats al lloc web de Nintendo, així com en el manual d'instruccions del navegador.

### Estàndards de web suportats

* HTML 4.01 / HTML 5 (parcialment)
* XHTML 1.1
* CSS 1 / CSS 2.1 / CSS 3 (parcialment)
* DOM Levels 1-3
* ECMAScript (suport parcial per a ECMA-262 5th Edition)
* XMLhttpRequest Level 2
* Canvas Element (parcial)

### Protocols

* HTTP 1.0 / HTTP 1.1
* SSLv3
* TLS 1.0

### Formats d'imatge suportats

* MPO
* GIF
* JPEG
* PNG
* Windows Bitmap
* ICO (parcialment)

### Formats de vídeo suportats (només en models New Nintendo 3DS)

* MPEG4
* H264

### Plug-ins

Plug-ins (com Adobe Flash Player) no estan suportats, ni es poden instal·lar.

## Compatibilitat amb els estàndards de web
### Jocs HTML5

Segons HTML5test.com, la consola 3DS té el navegador quart en la classificació que té compatibilitat amb HTML5 en la consola de jocs, anotant 109 punts sobre 500. Va ser guanyat per la Wii U, amb puntuació del 258 i en la PS Vita, amb 284 punts, i en la Xbox 360 anotant 120. Això significa que es poden jugar a alguns (però no tots, a causa a les restriccions imposades pel maquinari de Nintendo en el navegador web) jocs HTML5 que porten l'element <canvas> i pot reproduir la majoria de CSS i jocs de JavaScript.
Exemples sobre això es poden trobar en moltes demostracions a Internet així com els llocs 3DSPaint, 3DSPlaza, SocialNeko, DSiStarZ Arxivat 2013-10-29 a Wayback Machine., 3DS Megusta Arxivat 2013-04-02 a Wayback Machine., MegaBox Arxivat 2020-09-18 a Wayback Machine.,BetaTrek, L09 Arxivat 2013-06-15 a Wayback Machine. i SocialRox Arxivat 2016-03-04 a Wayback Machine.. Un gran exemple és 3DSGames Arxivat 2013-06-15 a Wayback Machine., que tracta sobre jocs específicament.

### Animació i jocs de CSS3

Segons CSS3test.com, el navegador puntua un 68% en la seva prova de compatibilitat CSS3. Animacions CSS3, com Neography's "Our Solar System" Experiment Arxivat 2012-10-24 a Wayback Machine., es pot observar des del Navegador d'Internet de Nintendo 3DS, però no es mostra com a lloc web compatible.

## Historial d'actualitzacions

El navegador d'Internet de 3DS es va introduir per primera vegada en l'actualització del sistema 2.0.0-2 (juny de 2011) i s'ha actualitzat progressivament fins a l'actualització més recent del sistema (5.0.0-11), el que va permetre l'edició de proxy i té un lleuger redisseny al navegador web. El navegador té ara una barra de càrrega en la part superior, similar a la del Canal Internet i una plaça de càrrega a la barra superior, on normalment es mostra l'hora.

## Ou de pasqua

Un usuari japonès va trobar a principis de desembre de 2014 un ou de Pasqua al Navegador d'Internet de New Nintendo 3DS, en què, prement contínuament (al ritme de Super Mario Bros.) la selecció de les pestanyes el títol canvia a "Stage Select" i tocant una pestanya apareix un joc estil Breakout basat en l'adreça.

## Referències

* 1 2 http://www.3dbrew.org/wiki/Internet_Browser
* ↑ http://iwataasks.nintendo.com/interviews/#/wiiu/internet-browser/0/0
* ↑ Yin, Wesley. «Nintendo 3DS e-Shop and browser delayed News • News • 3DS •». Eurogamer.net, 12-05-2011. [Consulta: 20 juliol 2013].
* ↑ «What is Nintendo 3DS? Concerns for Parents». Internet Safety Project. Arxivat de l'original el 2012-12-31. [Consulta: 27 novembre 2013].
* ↑ «Internet Browser | Nintendo 3DS». Nintendo, 14-07-2013. [Consulta: 20 juliol 2013].
* ↑ «インターネットブラウザーの主な仕様» (en japonès). Nintendo.co.jp. [Consulta: 20 juliol 2013].
* ↑ http://www.nintendo.co.jp/nintendo_direct/20140829/index.html Arxivat 2014-08-28 a Wayback Machine.
* ↑ «Nintendo 3DS - Internet Browser Specifications at Nintendo». Nintendo.com. [Consulta: 20 juliol 2013].
* ↑ Leiva, Carlos. «New Nintendo 3DS esconde un minijuego secreto» (en castellà). Vandal.es, 04-12-2014.

## Enllaços externs

* Lloc web oficial EUA
* Lloc web oficial UK
* Lloc web oficial JP Arxivat 2014-08-17 a Wayback Machine.